റിക്വി പുജിനെ ലോണില് റോമില് എത്തിക്കാന് ആകുമെന്ന പ്രതീക്ഷയില് മൗറീനോ റോമ പരിശീലകന് ജോസ് മൗറീഞ്ഞോ ബാഴ്സലോണയില് നിന്ന് റിക്വി പുജിനെ റോമില് എത്തിക്കാന് ശ്രമിക്കുന്നതായി റിപ്പോര്ട്ടുകള്. മധ്യനിര ശക്തമാക്കാന് ശ്രമിക്കുന്നതിന്റെ ഭാഗമായാണ് പുജിനെ റോമ ലക്ഷ്യമിട്ടിരിക്കുന്നത്. ബാഴ്സലോണയില് അധികം അവസരങ്ങള് ലഭിക്കാത്ത പുജ് ക്ലബ് വിടാന് ആഗ്രഹിക്കുന്നുണ്ട്. കഴിഞ്ഞ സമ്മറില് ആഴ്സണലില് നിന്ന് ഗ്രാനിറ്റ് ഷാക്കയെ ഒപ്പിടാനുള്ള റോമയുടെ ശ്രമം പാളിയിരുന്നു. അന്ന് മുതല് റോമ ഒരു മധ്യനിര താരത്തിനായി ശ്രമിക്കുന്നുണ്ട്. Sport.es ആണ് റോമ പുജിനായി ഇപ്പോള് ശ്രമിക്കുന്നത് എന്ന് റിപ്പോര്ട്ട് ചെയ്തിരിക്കുന്നത്. ജനുവരി ട്രാന്സ്ഫര് വിന്ഡോയില് അദ്ദേഹത്തെ വായ്പയില് ഒപ്പിടാന് ആണ് റോമ ആഗ്രഹിക്കുന്നത്. അമാദൂ ദയവാര, ഗോണ്സാലോ വില്ലാര് തുടങ്ങിയ മധ്യനിര താരങ്ങള് റോമ വിടാനും സാധ്യതയുണ്ട്.